CHEWA คุมเข้มป้องกันการแพร่ระบาด เชื้อไวรัสโคโรนา
CHEWA คุมเข้มป้องกันการแพร่ระบาด เชื้อไวรัสโคโรนา
4 ก.พ. 2563

บริษัท ชีวาทัย จำกัด (มหาชน) หรือ CHEWA ดำเนินการเพื่อตอบรับนโยบายของภาครัฐในการคุมเข้มป้องกันการแพร่ระบาด ของโรคปอดอักเสบจากไวรัสโคโรนาสายพันธุ์ใหม่ รวมถึงการสร้างความมั่นใจให้กับลูกค้า จึงได้กำหนดมาตรการป้องปราม โดยคำนึงถึงการให้บริการและความปลอดภัยสูงสุด ดังนี้
1. มาตรการจัดเตรียมพื้นที่ให้บริการ และฆ่าเชื้อโรคพื้นที่ให้บริการในโครงการที่มีชาวต่างชาติจำนวนมาก ได้แก่ โครงการชีวาทัย เรสซิเดนซ์ อโศก และโครงการ ชีวาทัย เพชรเกษม 27
2. มาตรการป้องกันและเฝ้าระวังสุขอนามัยของลูกค้าและพนักงาน โดยให้สวมหน้ากากอนามัยเพื่อป้องกันการติดต่อและเพิ่มความปลอดภัยภายในพื้นที่
3. เพิ่มจุดให้บริการแอลกอฮอลล์ล้างมือสำหรับลูกค้าและพนักงาน พร้อมการเช็ดทำความสะอาดซ้ำด้วยน้ำยาฆ่าเชื้อ ในจุดสัมผัสส่วนรวม
4. ประชาสัมพันธ์เกี่ยวกับการป้องกันการแพร่ระบาดของเชื้อไวรัสโคโรนาแก่พนักงานและลูกค้ารับทราบ ทางบริษัทฯ ได้เน้นย้ำให้พนักงาน รวมถึงลูกค้า ดูแลสุขอนามัย รวมถึงติดตามข่าวสารจากแหล่งข่าวที่น่าเชื่อถือ และร่วมส่งเสริมมาตรการป้องกันการแพร่ระบาดของเชื้อไวรัสโคโรนาของกระทรวงสาธารณสุขต่อไป